આ અંગે ગામનાં સરપંચ અલ્પેશભાઈ સોલંકીએ જણાવ્યું હતું કે ઈન્દ્રણજ ગામમાં પીવાના પાણીની સમસ્યા છેલ્લા ૨૨ વર્ષ જૂની છે, અગાઉ પરીયેજ તળાવમાંથી પરીયેજ પાણી પુરવઠા યોજના હેેઠળ પાઈપ લાઈનથી ગામમાં પીવાનું પાણી આપવામાં આવતું હતું, પરંતુ યોગ્ય ફોર્સથી પીવાનું પાણી નહિ મળતા પીવાનાં પાણીની સમસ્યાનાં નિરાકરણ માટે ગ્રામજનોએ ત્રણ કિલોમીટર દુર આવેલા કનેવાલ તળાવ જયાંથી સૌરાષ્ટ્રને પીવાનું પાણી આપવામાં આવે છે, તેમાંથી ઈન્દ્રણજ ગામમાં પણ પીવાનું પાણી આપવા માંગ કરી હતી, જેથી પાણી પુરવઠા બોર્ડ દ્વારા ત્રણેક વર્ષ પૂર્વે કનેવાલ તળાવમાંથી પાણી આપવા માટે પાઈપ લાઈન નાખી પીવાનું પાણી આપવામાં આવતું હતું, પરંતુ કોન્ટ્રાકટર દ્વારા પાઈપ લાઈન હલકી ગુણવત્તા વાળી નાખવાનાં કારણે છાસવારે પાઈપો તૂટી જાય છે અને પાઈપ લીકેજ થવાના કારણે ગામ સુધી પાણી પહોંચતું નથી, તેમજ દિવસો સુધી પાઈપ લાઈન રિપેર કરવામાં આવતી નથી, જેના કારણે મહિનામાં માત્ર ત્રણેક દિવસ પાણી મળે છે અને ત્યારબાદ પરિસ્થિતિ જૈસી થે થાય છે.